[bookmark: p4898838]НАРЕДБА за управление на общинските пътища на територията на община Нова Загора
[bookmark: p4898839][bookmark: p9889405]ГЛАВА ПЪРВА
ОБЩИ ПОЛОЖЕНИЯ

[bookmark: p38825581]  Чл. 1. С тази Наредба се определят условията и реда за управлението, ползването и изграждането, ремонта, поддържането и финансирането на пътища от общинската пътна мрежа на община Нова Загора, както и правомощията на кмета на общината по управлението на общинските пътища, включително правата и задълженията на общинските органи, съгласно разпоредбите на Закона за пътищата.
[bookmark: p9889407] 
Чл. 2. (1) Пътищата на територията на община Нова Загора образуват единна пътна мрежа и служат основно за превоз на пътници и товари.
(2) Пътната мрежа се развива съобразно транспортните и социалните потребности на обществото, инфраструктурата на населените места и изискванията на нормативните актове, свързани с националната сигурност, опазването на околната среда и безопасността на движението.
[bookmark: p9889408] 
Чл. 3. (1) Общинските пътища са част от местната пътна мрежа, в която се включват и частните пътища, отворени за обществено ползване, които осигуряват транспортни връзки от местно значение и са свързани с републиканските пътища или с улиците.
 (2) Общинските пътища са от местно значение и осигуряват маршрути от общински интерес.
 (3) За маршрути от общински интерес се смятат тези, които отговарят поне на едно от следните условия:
1. свързват урбанизирани територии в дадена община помежду им или с общински и областни центрове;
2. осигуряват транспортни връзки с други общински пътища, като образуват с тях непрекъсната пътна мрежа, свързана с републиканските пътища;
3. осигуряват транспортни връзки с местности, курорти, жп гари, пристанища, културно-исторически паметници и други обекти от местно значение;
4. свързват урбанизирани територии с обходни пътища от републиканските пътища.

(4) Списъците на общинските пътища и промените в тях се утвърждават от Министерския съвет по предложение на министъра на регионалното развитие и благоустройството след съгласуване с кмета на община Нова Загора.
[bookmark: to_paragraph_id21513748] 

Чл. 4. (1) Пътищата (пътната инфраструктура) имат следните основни елементи:
1. обхват на пътя;
2. пътни съоръжения;
3. пътни принадлежности.
(2) Обхватът на пътя е площта, върху която са разположени земното платно и ограничителните ивици от двете му страни, заедно с въздушното пространство над него на височина, определена с нормите за проектиране на пътищата.
(3) Обхватът на пътя, по дължината на пътните съоръжения за преместване на препятствия и над тунелите, включва хоризонталната проекция на съоръжението върху терена и ограничителните ивици от двете страни на тази проекция.
(4) Пътни съоръжения са: водостоците, мостовете, виадуктите, естакадите, надлезите, подлезите, тунелите, подпорните и декоративните стени, укрепителните и водоотвеждащите устройства и пречиствателните съоръжения.
(5) Пътни принадлежности са: базите за поддържане на общинските пътища, пътните знаци, пътната маркировка, светофарните уредби, автономните телефонни колонки, крайпътните насаждения, аварийните площадки, крайпътните чешми и площадките за краткотраен отдих, енергозахранващите и осветителните съоръжения заедно с прилежащите им терени, предпазните огради, направляващите стълбчета, снегозащитните съоръжения, защитните огради и другите технически средства за организация и регулиране на движението.
[bookmark: p9889410]  
Чл. 5. (1) Ограничителната ивица от двете страни на местните общински пътища е с ширина до 2 м.
(2) Ограничителната строителна линия при местните общински пътища е 10 м, измерена хоризонтално и перпендикулярно на оста на пътя от края (ръба) на платното за движение или на лентата за аварийно спиране.
(3) Обслужваща зона е земната повърхност встрани от края на обхвата на пътя, в която се въвежда разрешителен режим на ползване на имотите от техните собственици или от лицата с предоставено право на ползване.
[bookmark: p9889411]
 Чл. 6. (1) Техническите параметри на местните пътища извън границите на населените места и селищните образувания, трябва да отговарят на граничните нормативни стойности, установени с нормите за проектиране на пътища, определени в Наредба № РД-02-20-2 от 28.08.2018 г. за проектиране на пътища.
(2) Местните общински пътища могат да бъдат с по-висока степен на техническа изграденост от нормативната при доказана техническа и икономическа целесъобразност. В този случай по-високата степен на техническа изграденост на пътя не води до промяна на неговите функции и значение в транспортната система.

[bookmark: p9889412]ГЛАВА ВТОРА
СОБСТВЕНОСТ И ПОЛЗВАНЕ НА ПЪТИЩАТА
[bookmark: p12556655]Раздел I
Собственост

[bookmark: p9889414] Чл. 7. (1) Общинските пътища са публична общинска собственост.
(2) Въпросите свързани със собствеността на общинските пътища се определят съгласно Закона за пътищата и правилника за неговото прилагане и Законът за общинската собственост.
[bookmark: p9889415]
Чл. 8. (1) Общинска собственост са местните пътища на територията на общината, които осигуряват маршрути от общински интерес.
[bookmark: p9889416]
Чл. 9. Дължината на местната пътна мрежа се променя в следните случаи:
1. при промяна на собствеността на съществуващите пътища - публична собственост на държавата или на общината - по предложение на кмета на община Нова Загора или на Агенция "Пътна инфраструктура" (АПИ);
2. при промяна на собствеността на съществуващите общински и частни пътища - по силата на съществуващата нормативна уредба и взаимна договореност между Общината и съответните физически или юридически лица;
3. при промяна на характера на съответния маршрут, което води и до промяна на функциите на пътя в транспортната система на страната;
4. при изграждане от Общината на нови общински пътища.
[bookmark: p9889417]  
Чл. 10. (1) Собствеността на общината се разпростира върху всички основни елементи на пътищата - обхват, пътни съоръжения и пътни принадлежности, както и върху всички изоставени при реконструкцията пътни участъци, които са запазени и не е възстановено първоначалното предназначение на земята.
[bookmark: p9889418] 
Чл. 11. Собствеността на пътищата се променя в следните случаи:
1. при промяна на функциите и значението на пътя, чрез обявяването му по съответния ред за публична държавна собственост, съответно - за публична общинска собственост;
2. при отчуждаване на частни пътища при условията и по реда на Закона за общинската собственост;
3. въз основа на подадено писмено заявление от физически или юридически лица за прехвърляне на собствеността на общински път и решение на Общинския съвет за промяна на публичната собственост на пътя в частна.
[bookmark: p9889419]  
Чл. 12. (1) Публичната собственост на пътищата се променя от държавна в общинска и обратно с решение на Министерския съвет по предложение на министъра на регионалното развитие и благоустройството и министъра на транспорта, информационните технологии и съобщенията.
(2) Предложенията за промяна на собствеността на пътищата се подготвят и представят в Министерството на регионалното развитие и благоустройството и в Министерството на транспорта, информационните технологии и съобщенията от:
1. председателя на Управителния съвет на Агенция „Пътна инфраструктура” след решение на Управителния съвет, съгласувано с Община Нова Загора - за промяна в публична държавна собственост на пътища, публична общинска собственост;
2. Кмета на община Нова Загора съгласувано с Агенция "Пътна инфраструктура" - за промяна в публична общинска собственост.
(3) Преписката по ал. 2 съдържа:
1. решение на Управителния съвет на Агенция "Пътна инфраструктура" и решение на Общински съвет – Нова Загора, за промяна на публичната собственост на пътя;
2. решение на Общински съвет – Нова Загора за промяна на собствеността на съответния частен път;
3. обяснителна записка с мотиви и обосновка за необходимостта от промяната на собствеността на пътя;
4. съгласувателни писма и писмено съгласие на заинтересуваните страни;
[bookmark: p12556656]5. доклад на министъра на регионалното развитие и благоустройството и министъра на транспорта, информационните технологии и съобщенията до Министерския съвет. 

Раздел II
Обществено ползване на пътищата.

[bookmark: p9889421] Чл. 13. (1) Общинските пътища са отворени за обществено ползване при спазване на правилата, установени със Закона за пътищата и Закона за движение по пътищата.
(2) Частните пътища могат да бъдат отворени за обществено ползване, когато това се налага от обществен интерес по решение на Общински съвет – Нова Загора и със съгласието на собственика при договаряне на взаимоотношенията.
(3) В договора по ал. 2 се определя вида и размера на дължимото обезщетение и задълженията на страните по поддържането и ремонта на пътя.
(4) Договора по ал. 2 се сключва от кмета на община Нова Загора.
[bookmark: p9889422]  
Чл. 14. (1) За отделни общински и частни пътища или отделни участъци от тях могат да се въвеждат временни забрани за обществено ползване при извършване на ремонтни работи, при природни бедствия и аварии, при неблагоприятен водотоплинен режим на настилката, при възникване на опасност за сигурността на движението и при провеждане на масови спортни мероприятия.
(2) Забраните или разрешенията за въвеждане на забрани по ал. 1 по искане на трети лица, се издават от кмета на община Нова Загора, след съгласуване със звено "Пътна полиция" при ОД на МВР – Сливен.
(3) Когато с разрешенията по ал. 2 се въвеждат забрани за обществено ползване за повече от 8 часа, задължително се сигнализира и указва обходен маршрут.
[bookmark: p9889423]  
Чл. 15. (1) Концесия върху общинските пътища или върху отделни участъци или пътни съоръжения от тях се възлага при условията и по реда на Закона за концесиите. 
[bookmark: p12556657] 
Раздел III
Отчуждаване. Ограничения на собствеността
[bookmark: p9889425]  
Чл. 16. (1) Недвижими имоти - собственост на физически и юридически лица, необходими за изграждане и реконструкция на общински пътища се отчуждават при условията и по реда на Закона за общинската собственост.
(2) Когато за изграждането или реконструкцията на общински пътища се засягат земеделски земи или гори и земи от горския фонд, промяната на предназначението им се извършва при условията и по реда на Закона за опазване на земеделските земи (3О33) и Правилника за прилагане на Закона за опазване на земеделските земи (ППЗОЗЗ), респективно на Закона за горите (ЗГ) и Правилника за прилагане на Закона за горите (ППЗГ).
[bookmark: p9889426]  
Чл. 17. (1) Земи извън границите на урбанизираните територии, собственост на Държавата, на физически или на юридически лица, могат да се използват временно за нужди, свързани с изграждането, ремонта и поддържането на общински пътища при спазване на нормативната уредба.
(2) Промяната на предназначението на земеделските земи или на горите и земите от горския фонд, както и ползването им се осъществяват при спазване на разпоредбите на 3О33 и ППЗОЗЗ, респективно - на ЗГ и ППЗГ.
(3) В случаите по ал. 1, договорите се сключват от кмета на община Нова Загора.
(4) В договора по ал. 3 се определят условията и срока за ползване на земята, размера на наема или на правото на ползване и дължимото обезщетение, ако такова е предвидено.
(5) Временното ползване се допуска за срок не по-дълъг от пет години, след което земите се възстановяват, съобразно тяхното предназначение, от Общината и се връщат на собственика.
[bookmark: p9889427]  
Чл. 18. (1) При стихийни бедствия и аварии, при които се прекъсва движението по пътя и за неговото възстановяване се налага да се построи обходен път, земите за временно ползване могат да се завземат преди да се извършат процедурите по чл. 17.
(2) Временното завземане на земите в случаите по ал. 1 се извършва със заповед на кмета на община Нова Загора.
[bookmark: p9889428] 
ГЛАВА ТРЕТА
СПЕЦИАЛНО ПОЛЗВАНЕ НА ПЪТИЩАТА
[bookmark: p12556658] 
Раздел I
Общи положения
[bookmark: p38825582] 
 Чл. 19. (1) Разрешенията за специално ползване на пътищата се издават по искане на заинтересуваните лица при условията и по реда на чл. 26 от Закона за пътищата и тази Наредба.
(2) Разрешенията за специално ползване на общинските пътища се издават от кмета на община Нова Загора.
(3) При промяна на заинтересуваното лице, разрешението за специално ползване се преиздава.
(4) Разрешението за специално ползване на общинските пътища се издава по образец, утвърден с Наредбата за специално ползване на пътищата.
(5) За разрешенията за специално ползване на общинските пътища се събират такси, определени от Общински съвет - Нова Загора.
[bookmark: p38825583][bookmark: p38825584]  
Чл. 20. (1) Разрешенията за специално ползване на пътищата се отнемат при неспазване на условията, предвидени в тях, както и при не плащане на таксите по чл. 19, ал. 5.
(2) Обжалването на действията по ал. 1 е при условията и по реда на Административнопроцесуалния кодекс.
[bookmark: p12556659] 
Раздел II
Изграждане и експлоатация на крайпътна инфраструктура и рекламни съоръжения в обхвата на пътя и в обслужващите зони
[bookmark: p9889434] 
 
Чл. 21. Изграждане и експлоатация на крайпътна инфраструктура и рекламни съоръжения в обхвата на пътя и в обслужващите зони се осъществява по реда и условията на Закона за пътищата и Наредбата за специално ползване на пътищата.
[bookmark: p9889435][bookmark: p12556660]
Раздел III
Прокарване и ремонт на подземни и надземни проводи и съоръжения в обхвата на пътя

[bookmark: p9889437] Чл. 22. (1) Прокарване и ремонт на подземни и надземни проводи и съоръжения в обхвата на пътя, пресичане на пътя от подземни и надземни проводи и съоръжения, както и реконструкция на подземни или надземни проводи и съоръжения в обхвата на пътя, се извършват по реда и условията на Глава 8, Раздел III от ЗУТ и Глава 4 от Наредбата за специално ползване на пътищата.
(2) Собственикът на подземни и надземни съоръжения на техническата инфраструктура, намиращи се по обхвата на пътя и обслужващите зони при внезапно произлезли повреди, може да започне възстановителните работи след разрешение от кмета на община Нова Загора, при условие че е гарантирана безопасността на движението.
[bookmark: p12556661]
Раздел V
Временно ползване на части от пътното платно и на земи в обхвата на пътя
[bookmark: p9889439]  
Чл. 23. Разрешенията за специално ползване на пътя, чрез временно ползване на части от пътното платно и на земи в обхвата на пътя, се издават по реда и условията на Глава 5 от Наредбата за специално ползване на пътищата.
[bookmark: p9889440]
ГЛАВА ЧЕТВЪРТА
УПРАВЛЕНИЕ И КОНТРОЛ

[bookmark: p9889441] Чл. 24. (1) Общинските пътища на територията на община Нова Загора, се управляват от кмета на община Нова Загора, а частните пътища - от собствениците им.
(2) Община Нова Загора и собствениците на частни пътища съгласуват с Агенция „Пътна инфраструктура” проектите за изграждане и експлоатация на улиците, част от републиканската пътна мрежа и свързване на общинските пътища с републиканските.
[bookmark: p9889442](3) Собствениците на частни пътища съгласуват с Община Нова Загора проектите за изграждането, експлоатацията и свързването им към общинските пътища.
 
Чл. 25. Кметът на община Нова Загора:
1. организира, ръководи и контролира дейностите, свързани с изграждането, ремонта, поддържането и управлението на общинската пътна мрежа;
2. организира, възлага и контролира дейностите, свързани с непосредственото изграждане, ремонт и поддържане на общинските пътища;
3. възлага изготвянето на технически паспорти на общинските пътища, съгласно Наредба № 5 от 28.12.2006 г. за техническите паспорти на строежите;
4. организира и осъществява защита на общинските пътища, включително на пътните съоръжения и принадлежностите на пътя;
5. осигурява общественото ползване на общинските пътища чрез регулиране и контрол, даване на разрешения или въвеждане на забрана за ползване;
6. издава и отнема разрешения за специално ползване на пътищата;
7. упълномощава длъжностни лица в общинската администрация, които да съставят актове за установени нарушения по общинските пътища.

ГЛАВА ПЕТА
ИЗГРАЖДАНЕ, РЕМОНТ И ПОДДЪРЖАНЕ НА ПЪТИЩАТА
[bookmark: p12556662] 
Раздел I
Общи положения
[bookmark: p9889445] 
 Чл. 26. Общинската администрация планира ежегодно дейностите по изграждане, ремонт и поддържане на общинските пътища и улици.
[bookmark: p9889446]  
Чл. 27. Община Нова Загора и АПИ осъществяват съвместно по взаимна договореност дейностите по изграждането, поддържането и ремонта на републиканските пътища в границите на урбанизираните територии при условията и по реда, определени в Закона за пътищата и правилникът за прилагането му.
[bookmark: p9889447]  
Чл. 28. (1) Изграждането, ремонтът и поддържането на общинските пътища се осъществяват от Община Нова Загора.
(2) Въвеждането на организация на движението при строителство и ремонт по пътищата и улиците се извършва при условия и ред, определени с Наредба № 3 от 16.08.2010 г. за временната организация и безопасността на движението при извършване на строителни и монтажни работи по пътищата и улиците, издадена от министъра на регионалното развитие и благоустройството.
[bookmark: p9889448] 
Чл. 29. (1) Поддържането включва полагането на системни грижи за осигуряване на целогодишна нормална експлоатация на пътя и осъществяване на мерките за защита на неговите съоръжения и принадлежности.
(2) Организирането на дейностите по поддържане на общинските пътища е задължение на Община Нова Загора.
[bookmark: p12556663]



Раздел II
Съгласуване на проекти

[bookmark: p9889450] Чл. 30. Администрацията на Община Нова Загора съгласува проектите за изграждане или реконструкция на общинските пътища, на пътни кръстовища, възли и пътни връзки към общинските пътища, частните пътища и връзката им с общинските пътища, по реда на Закона за устройство на територията и Закона за пътищата.
[bookmark: p9889451]  
Чл. 31. (1) При съгласуването, кметът на община Нова Загора, главният архитект или упълномощени от тях лица, могат да поставят допълнителни изисквания към проектите, когато това е от значение за осигуряване на безопасността на движението.
(2) Кметът на община Нова Загора, главният архитект или упълномощени от тях лица могат да откажат съгласуване на проектите по ал. 1 в следните случаи:
1. ако нанасят повреди на публична собственост или пречат на нейното използуване за дейности от обществен характер;
2. при промяна предназначението и характеристиките на пътя или на пътната връзка;
3. когато това е наложително поради преустройство на пътищата и пътните връзки;
4. когато се изисква промяна на пътните връзки в съответствие с проекта на пътя или с действащия устройствен план.
(3) При несъгласуване на проекта, кметът на общината представя писмена обосновка с мотивите на това свое решение.
[bookmark: p12556664]
Раздел III
Зимно поддържане
[bookmark: p9889453] 
Чл. 32. Зимното поддържане включва комплекс от мероприятия, насочени към поддръжка на общинските пътища в зимни условия.
[bookmark: p9889454]  
Чл. 33. При зимно поддържане на пътищата се изпълняват следните видове работи:
1. снегозащита на пътищата;
2. събиране и предаване на информация за състоянието на пътната мрежа;
3. снегопочистване;
4. разпръскване на минерални материали (опесъчаване) за стопяване на снега и леда;
5. организиране на работа при влошени метеорологични условия.
[bookmark: p9889455]  
Чл. 34. Възлагането на обществената поръчка за зимно поддържане и снегопочистване на общинската пътна мрежа се извършва при условия и ред, определени със Закона за обществените поръчки.
[bookmark: p9889456]  
Чл. 35. (1) В земи, съседни на пътните участъци с интензивни снегонавявания през зимния период, могат да се разполагат временно снегозащитни огради и съоръжения по реда на чл. 17, ал. 1.
(2) Собственици или наематели на имоти, намиращи се по-ниско от земното платно, са длъжни да осигурят нормално функциониране на водоотводните съоръжения.
[bookmark: p12556665][bookmark: p12556666]
Раздел IV
Програма за развитие на пътната мрежа

[bookmark: p9889463]  Чл. 36. Програмата за развитие на общинската пътна мрежа се разработва, като част от общинския план за развитие, съгласно Закона за регионалното развитие.
[bookmark: p9889466]
[bookmark: p9889467]Чл. 37. (1) Годишната Програма за изграждането, ремонта и поддържането на пътищата, се разработва като оперативен документ за реализация на основните приоритети и цели съобразно на ресурсното осигуряване на предвидените мерки.
(2) В Програмата за реализация се посочват пътните участъци за строителство, ремонт и поддържане, тяхната проектна готовност, както и източниците за финансиране.
(3) Според приоритетите на включените обекти се съставя Индикативна финансова таблица, в която се посочват източниците за финансиране.
[bookmark: p9889468] 
Чл. 38. Годишната програма се изпраща до Областния управител, Регионалния съвет за развитие и Министъра на регионалното развитие и благоустройството, съобразно определените срокове.
[bookmark: p9889469]  
Чл. 39. След приемането на Програмата, кметът на община Нова Загора организира процедура за избор на изпълнител на обектите, съобразно със Закона за обществените поръчки, за които е осигурена финансиране.
[bookmark: p12556667]
Раздел V
Финансиране

[bookmark: p9889471]  Чл. 40. (1) Изграждането, реконструкцията, ремонтът и поддържането на общински пътища се финансират със средства от държавния бюджет, от бюджета на общината, с безвъзмездно предоставени средства, със заеми от международни финансови институции и чрез проекти.
(2) Средствата за финансиране на дейностите по ал. 1 се определят със Закона за държавния бюджет, Закона за общинския бюджет и бюджета на общината за съответната година.
[bookmark: p9889472]  
Чл. 41. Предложенията за годишното финансиране и обосновката към него се представят от кмета на община Нова Загора, който от своя страна ги обобщава и предоставя за разглеждане и одобрение от Общински съвет – Нова Загора.
[bookmark: p9889473] 
ГЛАВА ШЕСТА
АДМИНИСТРАТИВНО-НАКАЗАТЕЛНИ РАЗПОРЕДБИ

[bookmark: p38802780]Чл. 42. Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания и Закона за пътищата.
[bookmark: p9889479]ДОПЪЛНИТЕЛНИ РАЗПОРЕДБИ
[bookmark: p9889480] § 1. По смисъла на тази наредба:
1. "Обществено ползване на пътищата" е обичайното използване на пътищата за превоз на пътници и товари с общоприетите пътни превозни средства или за придвижване на пешеходци.
2. "Специално ползване на пътищата" е използването на пътищата за превозване на тежки и извънгабаритни товари или за осъществяване на други дейности в обхвата на пътя и в обслужващите зони, като: изграждане и експлоатация на търговски крайпътни обекти и на пътни връзки към тях, както и на площадки за оказване на пътна помощ и на пътни връзки към тях; изграждане и експлоатация на рекламни съоръжения; изграждане на нови и ремонт на съществуващи подземни и надземни линейни или отделно стоящи съоръжения и тяхната експлоатация в обхвата на пътя; временно ползване на части от пътното платно и земи в обхвата на пътя от други лица.
[bookmark: p9889481]  
§ 2. За неуредените въпроси в тази Наредба се прилагат разпоредбите на Закона за пътищата и под законовите актове по неговото прилагане.

[bookmark: p12556668]ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: p9889482] § 3. Специалното ползване на пътищата чрез превозване на тежки и извън габаритни товари се извършва при условията и по реда на Наредбата по чл. 139, ал. 3 от Закона за движение по пътищата.
[bookmark: p9889483]  
§ 4. Указания по прилагане на Наредбата се дават от кмета на общината.
[bookmark: p12556669]  
§ 5. Наредбата се приема на основание чл. 23 от Закона за пътищата.

[bookmark: _GoBack][bookmark: p12556670]Тази Наредба е приета от Общински съвет – Нова Загора с Решение № 876 от 07.10.2019 г. и влиза в сила в от датата на нейното приемане. 
 
